NEUVOSTON ASETUS (EY) N:o 1380/95,
annettu 12 päivänä kesäkuuta 1995,
neuvoston asetuksen (ETY) N:o 990/93 muuttamisesta tiettyjen tavaroiden viennin sallimiseksi Jugoslavian liittotasavaltaan (Serbia ja Montenegro)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 228 a artiklan,
ottaa huomioon neuvoston Euroopan unionista tehdyn sopimuksen J.2 artiklan perusteella määritellyn yhteisen kannan 12 päivältä kesäkuuta 1995 tiettyjen Jugoslavian liittotasavallan (Serbia ja Montenegro) kanssa käytävää kauppaa koskevien rajoitusten soveltamisen keskeyttämisestä(1),
ottaa huomioon komission ehdotuksen,
sekä katsoo, että
Yhdistyneiden Kansakuntien turvallisuusneuvosto on päättänyt 11 päivänä toukokuuta 1995 hyväksytyssä päätöslauselmassaan 992 (1995), että Tonavan oikealla rannalla olevien patojen korjaamiseen tarkoitettujen välttämättömien tarvikkeiden vienti Jugoslavian liittotasavaltaan (Serbia ja Montenegro) voitaisiin hyväksyä päätöslauselmalla 724 (1991) perustetun komitean menettelyjen mukaisesti yhdessä tai useammassa komitean kokouksessa,
näissä olosuhteissa yhteisön on mukautettava olemassa oleva lainsäädäntönsä vastaavasti ja erityisesti Euroopan talousyhteisön ja Jugoslavian liittotasavallan (Serbia ja Montenegro) välisestä kaupasta 26 päivänä huhtikuuta 1993 annettua neuvoston asetusta (ETY) N:o 990/93(2), ja
yhteisön taloudellisten toimijoiden osallistumisen mahdollistamiseksi kyseessä olevien patojen korjaamisen valmisteluihin on tarpeen määrätä, että tätä asetusta sovelletaan sitä päivää seuraavasta päivästä, jona edellä mainittu päätöslauselma on hyväksytty,
ON ANTANUT TÄMÄN ASETUKSEN:
1 artikla
Muutetaan neuvoston asetus (ETY) N:o 990/93 seuraavasti:
1) Lisätään 2 artiklan b kohtaan:
"eikä Tonavan oikealla rannalla olevien patojen korjaamiseen tarkoitettuihin välttämättömiin tarvikkeisiin, jos komitea hyväksyy tämän menettelyjensä mukaisesti".
2) Lisätään 5 artiklan a kohtaan:
"ja Tonavan oikealla rannalla olevien patojen korjaamiseen tarkoitettujen välttämättömien tarvikkeiden vientiin tämän asetuksen 2 artiklan b kohdan mukaisesti".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 12 päivästä toukokuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 12 päivänä kesäkuuta 1995.